UDHËZIM I PËRBASHKËT
Nr. 106, datë 14.6.2024

[bookmark: bookmark0]MBI KUFIZIMET NË QARKULLIMIN E MJETEVE TË RËNDA PËR TRANSPORTIN RRUGOR TË MALLRAVE PËRGJATË SEZONIT TURISTIK VEROR DHE FESTAVE

Në mbështetje të pikës 4, të nenit 102, të Kushtetutës, të pikës 1, të nenit 6, të ligjit nr. 8378, datë 27.7.1998 “Kodi Rrugor i Republikës së Shqipërisë”, të ndryshuare; nenit 5 të VKM-së nr. 153, datë 7.4.2000, “Rregullorja për zbatimin e Kodit Rrugor”, të ndryshuar, ministri i Infrastrukturës dhe Energjisë dhe ministri i Brendshëm

[bookmark: bookmark2]UDHËZOJNË:

Vendosjen e kufizimeve për qarkullimin në rrugët jashtë qendrave të banuara të automjeteve rrugore shqiptare dhe të huaja, me kushtet dhe përjashtimet që përcaktohen në këtë udhëzim.

Kufizimet e qarkullimit të mjeteve për transportin e mallrave, me masë totale maksimale të autorizuar mbi 7,5 tonë, në autostrada, rrugë interurbane dhe urbane kryesore e dytësore që përshkojnë zonat turistike gjatë sezonit turistik veror, ditët e festave dhe ditë të tjera të veçanta, që paraprijnë, pasojnë ose u shtohen ditëve të festave.
“Fundjava” nënkupton pasditen e ditës së premte, ditën e shtunë dhe të diel, e cila fillon në orën 15:00 të ditës së premte dhe përfundon në orën 24:00 të ditës së diel;
“Ditët e festave zyrtare” nënkuptojnë datat sipas ligjit nr. 7651, datë 21.12.1992, “Për festat zyrtare”, të ndryshuar, dhe të publikuara nga Banka e Shqipërisë për vitin në vazhdim;
“Sezoni turistik veror”, për qëllimin e këtij udhëzimi, nënkupton periudhën nga data 15 qershor deri më 15 shtator të vitit në vijim.

Kufizimet e qarkullimit vendosen në rrugët jashtë dhe në hyrje të qendrave të banuara, për:
a) ditët e festave;
b) ditë të tjera të veçanta, që paraprijnë, pasojnë ose u shtohen ditëve të festave.

[bookmark: bookmark8]Neni 3

Ndalohet qarkullimi i mjeteve rrugore ose kombinimit të tyre, që ndikojnë në rrjedhshmërinë e qarkullimit dhe në kushtet e sigurisë rrugore, në segmentet rrugore për përdorim publik, të parashikuara në aneksin 2 të këtij udhëzimi, përveç atyre që parashikohen në nenin 5 të këtij udhëzimi, si më poshtë:
a) për transportin e mallrave me peshë të përgjithshme të autorizuar mbi 7.5 tonë; 
b) me ngarkesë të pandashme, me gjatësi maksimale më të madhe se 12 m (transportet me mjete jashtë norme ose transportet në kushte jonormale);
c) makinat bujqësore, makinat teknologjike vetëlëvizëse ose traktorët me rrota që kanë shpejtësi më të vogël se 40 km/orë;
d) makinat bujqësore dhe teknologjike, që kalojnë përmasat kufitare, sipas nenit 61 të ligjit nr. 8378, datë 27.7.1998, të ndryshuar (gjerësi maksimale jo më të madhe se 2,55 m, lartësi maksimale jo më të madhe se 4 m, gjatësi të përgjithshme, jo më të madhe se 7.50 m për mjetet me një aks dhe 12 m për mjetet teke me dy e më shumë akse);
e) Mjetet për kursantët e autoshkollave mësimore.

Zbatimi i kufizimit të qarkullimit të mjeteve të përcaktuara në nenet përkatëse të këtij udhëzimi do të bëhet për periudhën nga data 15 qershor deri më 15 shtator, për ditët e fundjavës përfshirë dhe ditën e premte, si më poshtë:
Kufizimet shtrijnë efektin:
a) Për ditët e fundjavës:
- për ditët e premte nga ora 15:00 deri në orën 24:00;
- për ditët e shtuna nga ora 07:00 deri në orën 24:00;
- për ditët e diela nga ora 07:00 deri në orën 24:00;
b) Për ditët e festave gjatë sezonit turistik:
- për ditët e festave zyrtare, oraret e kufizimit të qarkullimit janë nga ora 15:00 e ditës para festës deri në orën 22:00 dhe nga ora 07:00 e ditës së festës deri në orën 24:00 të po asaj dite.
c) Për ditët e festave lokale;
- për ditët e festave lokale, kufizimet vendosen nga organet e Policisë Rrugore në bashkëpunim me Policinë Bashkiake përkatëse.
d) Kufizimet e qarkullimit kur ka më shumë se një ditë feste kombëtare:
- në rastet kur festa kombëtare zgjat më shumë se një ditë (festat e 28 e 29 Nëntorit, si dhe festa e 1 dhe 2 janar), kufizimet fillojnë nga ora 17:00 e ditës para festës deri në orën 22:.00 të po asaj dite. Në ditën e parë të festës kufizimet fillojnë në orën 08:00 dhe vijojnë deri në orën 22:00 të po asaj dite. Në ditën e dytë të festës, kufizimet fillojnë në orën 12:00 dhe vijojnë deri në orën 24:00 të po asaj dite.
Gjatë periudhës së ndalimit, mjetet e regjistruara në Shqipëri, për të cilat zbatohet ky udhëzim, lejohen të hyjnë në Shqipëri përmes pikave kufitare të shprehura në aneksin 1, dhe duhet të shkojnë në zyrën doganore më të afërt.

1. Përjashtohen nga ndalimi i parashikuar në këtë udhëzim mjetet e mëposhtme: 
a) automjetet e Ministrisë së Brendshme dhe të Policisë së Shtetit;
b) automjetet e Forcave të Armatosura; 
c) automjetet për mirëmbajtjen e rrugëve, instalimet elektrike dhe mjete të ngjashme, si dhe mjetet për shpërndarjen e postës dhe gazeta; 
d) mjetet që i përkasin radios dhe televizionit; 
e) cisternat që transportojnë ujë të pijshëm; 
f) mjetet që transportojnë materiale ose pajisje për përdorim në situata të jashtëzakonshme; 
g) kamionë që transportojnë ushqime që prishen, të tilla si: mish i freskët, qumësht të papërpunuar dhe produkteve të qumështit të freskët, peshk të freskët dhe prodhimeve të detit, fruta dhe perime që prishen; 
h) kamionë që transportojnë shpendë dhe bagëti të gjalla;
j) mjetet për mallrat e destinuara për ushqimin e kafshëve të fermave, për periudha e nevojshme për zgjidhjen e kritikës së furnizimit.
2. Automjetet me peshë dhe përmasa sipas nenit 3, lejohen të lëvizin (në rastet kur periudha kohore e kufizimit i gjen të futura në territorin e vendit tonë), vetëm për shkak të regjimit/procedurave doganore, të kohës dhe rrethanave, në veçanti kur transporti i domosdoshëm për arsye të sigurisë, ose për shkak se vonesat mund të sjellin dëme të konsiderueshme materiale. 
3. Gjatë periudhës së kufizimit, mjetet me targa regjistrimi të huaja me peshë të përgjithshme të autorizuar mbi 7.5 tonë ose mbi 12 m gjatësi, nuk mund të hyjnë në Shqipëri, por mund të përdorin vendin/sheshin e parkimit në zonën/pikën përkatëse të kalimit kufitar.
4. Drejtori i Përgjithshëm i Policisë së Shtetit ose i autorizuari prej tij, për rastet e furnizimeve kritike të porteve dhe aeroporteve, apo transporteve për qëllime mjekësore dhe humanitare, rast pas rasti, mbi bazën e kontratave/dokumentacionit që arsyetojnë domosdoshmërinë e transportit, me autorizim mund të vendosë përjashtime me afat dhe itinerar të përcaktuar, nga kufizimet e mësipërme.

Udhëzimi i përbashkët nr. 7967, datë 30.5.2018, “Mbi kufizimet në qarkullimin e mjeteve të rënda për transportin rrugor të mallrave përgjatë sezonit turistik dhe festave”, shfuqizohet.
Ky udhëzim hyn në fuqi pas botimit në Fletoren Zyrtare.

MINISTËR I INFRASTRUKTURËS DHE ENERGJISË 
Belinda Balluku

MINISTËR I BRENDSHËM
 Taulant Balla


ANEKSI 1
PIKAT E KALIMIT KUFITAR

Pikat e kalimit të kufirit, më poshtë “PKK”, jepen si vijon:

	Nr.
	PIKAT E KALIMIT TOKËSOR TË KUFIRIT

	1
1.1
1.2
	Pika e kalimit të kufirit me Malin e Zi:
- Hani i Hotit;
- Muriqan.

	2
2.1
2.2
2.3
2.4
	Pika e kalimit të kufirit me Maqedoninë e Veriut:
- Bllatë;
- Qafëthanë;
- Tushemisht;
- Goricë.

	3.
3.1
3.2
	Pika e kalimit të kufirit me Kosovën:
- Qafëmorinë;
- Morinë.

	4.
4.1
4.2
4.3
4.4
	Pika e kalimit të kufirit me Greqinë:
- Kapshticë;
- Tri Urat;
- Kakavijë;
- Qafëbotë.



ANEKSI 2

	SEGMENTET RRUGORE PËR TË CILAT DO TË ZBATOHET KY UDHËZIM

	
SHKODËR
	- Shkodër – PKK Hani i Hotit – Shkodër;
- Shkodër – PKK Muriqan – Shkodër;
- Shkodër – Plazhi Zogaj – Shkodër;
- Shkodër – Plazhi Shirokë – Shkodër;
- Shkodër – Velipojë – Shkodër;
- Shkodër – Lezhë – Shkodër.

	
LEZHË
	- Lezhë – Shëngjin – Lezhë;
- Lezhë – Patok – Lezhë;
- Lezhë – Kryqëzimi i Milotit – Kukës – PKK Morinë – Lezhë.

	
TIRANË
	- Tiranë – Durrës – Tiranë;
- Tiranë – Gjiri i Lalzit – Tiranë;
- Tiranë – Vorë – Fushë-Krujë – Krujë – Tiranë.

	ELBASAN
	- Elbasan – Pogradec – Elbasan;
- Elbasan – Rrogozhinë – Elbasan.

	
DURRËS
	- Durrës – Currila – Durrës;
- Durrës – Gjiri i Lalzit – Durrës;
- Durrës – Kavajë – Durrës;
- Durrës – Tiranë – Durrës.

	KAVAJË
	- Kavajë – Rrogozhinë – Kavajë;
- Kavajë – Spille – Kavajë;
- Kavajë – Lushnjë – Kavajë.

	
FIER
	- Fier – Lushnjë – Fier;
- Fier – Seman – Fier;
- Fier – Plazhet e Poros – Fier;
- Fier – Vlorë – Fier.

	
VLORË
	- Vlorë – Zvërnec – Vlorë;
- Vlorë – Palasë – Dhërmi – Vuno – Qeparo – Borsh – Bunec – Vlorë;
- Vlorë – By Pass – Vlorë;
- Vlorë – Fier – Vlorë.

	
SARANDË
	- Sarandë – PKK Qafëbotë – Sarandë;
- Sarandë – Butrint – Sarandë;
- Sarandë – Bunec – Sarandë;
- Sarandë – Tuneli i Skërfices – Sarandë.

	POGRADEC
	- Pogradec – Lin – PKK Qafëthanë – Pogradec;
- Pogradec – PKK Tushemisht – Pogradec;
- Pogradec – Elbasan – Pogradec.

	TEPELENË
	- Tepelenë – Gjirokastër – PKK Kakavijë – Tepelenë;
[bookmark: _GoBack]- Tepelenë – Gjirokastër – Qafa e Muzinës – Tepelenë;
- Tepelenë – Gjirokastër – Tuneli i Skërficës – Tepelenë.

	BAJRAM CURRI
	- Bajram Curri – PKK Qafë Morinë – Bajram Curri;
- Bajram Curri – Valbonë – Bajram Curri.

	SEGMENTET RRUGORE PËR DITËT E FESTAVE FETARE LOKALE

	Laç – Kisha e Shën Ndout – Laç;

	Durrës – Shënavlash – Durrës;

	Berat – Mali i Tomorit – Berat.



